ร้านนี้เป็นร้านที่มีแนวคิดแบบญี่ปุ่นเลย คือต้องสั่งก่อนจ่ายเงินก่อนแล้วค่อยทาน แต่ดูเหมือนจะไม่ค่อยเหมาะกับวัฒนธรรมบ้านเรานัก คนส่วนใหญ่จะยืนงงๆ ทำให้คิวยาวและรอคิวนานมาก 

ได้ลองสั่งราเมงอุด้งมาทาน พร้อมกับหอมทอด ไข่ต้มทอด รสชาติของน้ำซุปหอมกลิ่นปลาย่าง รสชาติอร่อยเลยทีเดียว ส่วนเส้นอุด้งก็เหนียวนุ่มกำลังดี หอมทอดก้กรอบนอกนุ่มใน แต่ปริมาณกับราคานั้นรู้สึกว่าจะน้อยไปหน่อย ชามเล็กมาก
อีกจานคือผัดอุด้ง รสชาติธรรมดาไม่ค่อยกลมกล่อม แถมจานเล็กสุดๆ

การบริการดูไม่ค่อยประทับใจนัก เนื่องจากสั่งอาหารไปแล้วพนักงานก็งงๆว่าใครออเดอร์เพราะคิวยาวมาก พอถามคำถามพนักงานก็มีสีหน้าขึ้นมา ร้านนี้จึงรู้สึกโดยรวมแล้ว ให้แค่ 2ดาวครึ่งพอ